Ingkang kasêbut pada ôngka 8 (pungkasan) wontên têtêmbunganipun: gerong ririh swara rampak. Dados samôngsa anggerongi gêndhing, swaranipun ingkang rampak, sanadyan sêsarêngan gerong, sampun ngantos wontên swara ingkang moncol kêsoran, sabab asring wontên saking mêmpêng anggènipun anggerong, swaranipun prasasat ambêngok, wusana dhatêng pamirêngan botên sakeca.